Am Sonntig obe in Santiago de Chile acho, hömmer  üs grad meteme Taxi zo de Gastfamily lo fahre. Jo, hesch rechtig gläse, Gastfamily!!!  Mer hei üs öppe vor 1 Woche definitiv entschede, das mer wöu e Sprochschou mache ond de sofort afo organisiere. Ech weiss, s esch chli chorzfreschtig, aber es het klappet (BoaLingua). Do mer wörkelch öppis wöi lehre, hömmer üs entschede, i zwe verschedene Familys z wohne. Ech wohne (noch sehr chorzfrestigem Ombueche vo de Schou) benere eleistehende, aute Dame im 7. Stock ond 25 min. vo de Schou  ewäg ond de Philipp be ere eleierziehende Muetter met 3 Chend innere chli aute Wohnig ond 15 min. vo de Schou ewäg.  Jo, ond so simmer gester morge i zwöi verschedene Hüüser ufgstande ond hei üs do i de Schou troffe. Nocheme chli komische Istuufigstest simmer ez ou i zwe verschedene Klasse ond si ez so rechtig am spanisch lehre. Ergendwie chli komisch, getrennt z wohne, üsem spanisch tuets aber definitiv guet ond so hoffe mer, i zwe Woche parat förs Abentür "Südamerika" izloh.